Raffaele De Novellis

Raffaele De Novellis,  Napule 6 'e luglio  1934 -.
'A guaglione fà 'a cumparza a  'o triato San Carlo, appassiunannese â lerica, però tenenno sempe dint' 'o core 'a canzona napulitana, chella overa, chella origginale, chella ca te fà azzellì 'e ccarne. Tenenno na bona voce, se fà pure quacche cantatella accumpagnato a 'o pianefforte da na maesta. Criscenno Rafele se mette a leggere e a studià 'e puete napulitane:          Salvatore Di Giacomo - Ferdinando Russo - Raffaele Viviani, e mmano a mano, tutte ll'ate.
Ma po' le vene 'o sfizio, 'o bisogno 'e scrivere pur'isso, e accussì
scrive nu libretto 'e puesie, chiammato: Lacreme 'e limone, era 'o 1974. Scrive 'a primma canzone cu Ciro Sebastianelli ca se chiamma: Dove vai Napoli? e mmano  a mano cu tant'ate museciste, anfi a quanno 'a voce 'e Napule, Sergio Bruni, nun le museca na puesia ca se chiamma Da chillu juorno, e sta canzona Sergio Bruni 'a canta a 'o triato Sannazaro e 'a registre pure ncoppe a 'o disco; era l'anno 1986. Po' 'o 1995 stampa n'atu libbro 'e poesie: Napoli senza sole.

Rafèle è muorte 'a fine 'e nuvembre 2007. 'A poesia ca se chiamma 'O saluto (se trova dint' 'a raccolta Napoli senza sole) 'a putimmo cunsiderà comm'a nu testamento.
Rafele è stato nu grande comunicatore, primma pe' ddinte rradio addo'faceva na bbellissima trasmissione ca se chiammava "Dove vai Napoli?" e po' pe' ttelevisione addo' presentava ncoppo canale vintuno "Mezzo secolo di canzoni".

categoria:Puete napulitane
categoria:Napulitane famose